ผมขอร้องเรียนเกี่ยวกับการดำเนินการของศูนย์กระจายสินค้าของบริษัทส่งของ J&T Express ซึ่งตั้งอยู่ภายในซอยรัชดาภิเษก 19 หรือซอยลาดพร้าว 26 (ติดกับคอนโดมีเนียมเดอะเมเปิ้ล แอทรัชดา-ลาดพร้าว) ซึ่งได้ดำเนินการมาแล้วไม่ต่ำกว่า 3 ปี โดยตั้งแต่มีการดำเนินการมา ได้สร้างความเดือดร้อนให้แก่ผมและชาวบ้านในละแวกใกล้เคียงซึ่งมีทั้งบ้านพักอาศัยและคอนโดมีเนียม ซึ่งตั้งอยู่ติดกัน เนื่องจากลักษณะของโกดังที่เก็บ
ของไม่ได้สร้างขึ้นมาเพื่อเก็บเสียงไม่ให้รบกวน โดยมีลักษณะด้านหน้าเปิดโล่ง และบริษัทได้มาเช่าจากเจ้าของปัจจุบัน ซึ่งเดิมเป็นโกดังเก็บจักรยานเก่า จึงทำให้มีปัญหาเกิดขึ้น โดยขอจำแนกปัญหาที่พบเจอ ดังนี้
1.	ขณะทำงาน (รวมถึงหลังเลิกงานในช่วงเย็น) พนักงานมีการเปิดเครื่องเสียงเพลงในระดับที่
ดัง  จึงทำให้เสียงเพลงออกจากลำโพงมารบกวนที่พักอาศัยใกล้เคียง
2.	ขณะทำงานพนักงานมักมีการตะโกนพูดคุยหรือหยอกล้อกันแทบจะทั้งวัน ซึ่งโดยทั่วไป 
การพูดคุยในระดับเสียงปกติธรรมดาเสียงก็ยังรบกวนที่พักใกล้เคียงอยู่แล้ว (ตามที่แจ้งไปแล้วว่าโกดังมีลักษณะเปิดโล่ง ทำให้เสียงก้องกังวานออกมา) แต่นี่เป็นการตะโกนคุยกัน จึงทำให้เสียงยิ่งรบกวนมากขึ้น และถ้อยคำที่ตะโกนคุยกันก็ไม่ได้มีความสุภาพใด ๆ ส่วนใหญ่ก็มักเป็นถ้อยคำหยาบคาย ซึ่งส่งผลต่อสุขภาพจิตของที่พักอาศัยบริเวณใกล้เคียง
3.	รถส่งของบริษัทมีการเข้ามารับ-ส่ง พัสดุตลอดทั้งวันและทั้งคืน โดยเฉพาะในช่วงกลางคืน
ซึ่งจะต้องมีการโยนของขึ้น-ลงจากรถเสียงดังตูมตาม และพูดคุยกัน ก่อให้เกิดเสียงดังเป็นระยะตลอดทั้งคืน (ไม่ว่าจะเป็นช่วง 22.00-23.00 น. เวลาประมาณ 01.00-02.00 น. หรือเวลาประมาณ 04.00-05.00 น.) ทำให้ครอบครัวของผมมีการพักผ่อนที่ไม่เพียงพอ หลับไปได้เพียงครู่เดียวก็ได้ยินเสียงโยนของอีกแล้ว และก็ต้องหลับ ๆ ตื่น ๆ เช่นนี้มาเป็นเวลานานแล้ว สาเหตุอย่างที่แจ้งข้างต้นว่าลักษณะโกดังทำให้เกิดเสียงก้องออกมาด้านหน้า
4.	พนักงานมักมีการตั้งโต๊ะสังสรรค์หลังเวลางาน และมีการพูดคุยกันทำให้เสียงออกมา
รบกวนที่พักอาศัยใกล้เคียง และในการสังสรรค์มีทั้งการดื่มเบียร์ แอลกอฮอล์และสูบบุหรี่ ภายในโกดังเก็บของ ซึ่งมีทั้งกล่องกระดาษและพัสดุต่าง ๆ อยู่ค่อนข้างมาก จึงเป็นปัญหาว่ามีความเหมาะสมและปลอดภัยต่อบริเวณโดยรอบหรือไม่ อย่างไร
		จากเหตุข้างต้นนี้ ทำให้ในช่วงที่ผ่านมา ผมและครอบครัวได้รับผลกระทบในเชิงลบทั้งในด้านสุขภาพจิต และสุขภาพกาย จึงขอให้หน่วยงานราชการที่เกี่ยวข้อง (ฝ่ายสิ่งแวดล้อมและสุขาภิบาล เขตจตุจักร)  ดำเนินการแก้ไขมิให้มีผลกระทบต่อผู้อยู่อาศัยในละแวกใกล้เคียงด้วย 
		จึงเรียนมาเพื่อโปรดดำเนินการด้วย จักขอบคุณยิ่ง
#1555 #bkkrongtook